Disen skole

Disen skole er en barneskole (1.–7. trinn) etablert i 1997 som ligger i Kjelsåsveien i bydel Nordre Aker i Oslo. Skolen har drøyt 580 elever. 

Disen skole er tegnet av arkitekt Terje Grønmo.

 Historie 
Disen skole er etablert på på deler av tomten til nå nedlagte Grefsen Sanatorium. I 1858 var det anlagt et kaldtvannsbad, Grefsen Vandcureanstalt, i tilknytning til vannet fra kilden i skråningen like ved, som man mente var helsebringende. Stedet ble siden drevet som sanatorium for tuberkuløse pasienter.https://disen.osloskolen.no/om-skolen/om-oss/skolens-historie/

I 1909 overtok Oslo sanitetsforening og navngav stedet Grefsen Folkesanatorium. I 1970 ble sanatoriet nedlagt.

I 1997 ble Disen skole startet, men skolebygningene var ikke ferdig bygget, så det første halve året lånte skolen lokaler på Grefsen skole. 110 elever startet på Disen første året, samme år som Reform 97, og elevene startet både i 1. og 2. klasse. Til skolestart 1998 var hele skolen ferdigbygget med 14 klasserom og spesialrom. Det året startet nye elever også i 4. og 5. klasse i to paralleller. Fra 2001 var skolens kapasitet full med 15 klasser og 400 elever. Skolen ble i 2006 utbygget til 3-paralleller med maksimal kapasitet på 588 elever.

 Referanser 

 Eksterne lenker 


Kategori:Barneskoler i Oslo
Kategori:Skoler i bydel Nordre Aker
Kategori:Utdanningsinstitusjoner etablert i 1997
Kategori:Terje Grønmo
Kategori:1997 i Norge